CELEX: 62021TN0665
Language: el
Date: 2021-10-18 00:00:00
Title: Υπόθεση T-665/21: Προσφυγή της 18ης Οκτωβρίου 2021 — Civitta Eesti κατά Επιτροπής

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/51
            
         
      Προσφυγή της 18ης Οκτωβρίου 2021 — Civitta Eesti κατά Επιτροπής
      (Υπόθεση T-665/21)
      (2021/C 490/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Civitta Eesti AS (Tartu, Εσθονία) (εκπρόσωπος: C. Ginter, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής, της 12ης Οκτωβρίου 2021 (1), περί απορρίψεως της προσφοράς της προσφεύγουσας στη διαδικασία σύναψης δημόσιας σύμβασης MOVE/2020/OP/0008 «Νομική, κοινωνικοοικονομική και τεχνική συνδρομή στους τομείς της ενέργειας και της κινητικότητας και των μεταφορών», τμήμα 5: «δραστηριότητες κοινωνικοοικονομικής συνδρομής στον τομέα της κινητικότητας και των μεταφορών»·
               
            
                  —
               
               
                  να ακυρώσει κάθε συνακόλουθο, σχεδιαζόμενο ή συναφές μέτρο, ακόμη και μέτρο άγνωστο μέχρι σήμερα, που έλαβε η καθής στο πλαίσιο του τμήματος 5 της προαναφερθείσας διαδικασίας σύναψης σύμβασης, και ιδίως να ακυρώσει τις εκθέσεις αξιολόγησης των προσφορών και κάθε σύμβαση που συνήφθη με τον επιτυχόντα προσφέροντα· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η καθής υπέπεσε σε πρόδηλη πλάνη εκτιμήσεως απορρίπτοντας την προσφορά της προσφεύγουσας και, ως εκ τούτου, παρέβη το άρθρο 168, παράγραφος 6, του κανονισμού (ΕΕ, Ευρατόμ) 2018/1046 (2).
               
            
                  2.
               
               
                  Με τον δεύτερο λόγο προβάλλεται ότι η καθής παραβίασε το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, διότι απέρριψε την προσφορά της προσφεύγουσας και δεν έλαβε υπόψη τις εξηγήσεις της προσφεύγουσας σχετικά με την ύπαρξη και την ακεραιότητα της τεχνικής της προσφοράς.
               
            
         (1)  Όπως κοινοποιήθηκε στην προσφεύγουσα με την επιστολή Ares (2021) 6214855 της καθής της 12ης Οκτωβρίου 2021.
      
         (2)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ 2018, L 193, σ. 1).